ועדת הכנסת, כנסת 24, פרוטוקול מספר 127, 2022-09-15 15:45

ניר אורבך: צוהריים טובים, אני מתכבד לפתוח את ישיבת ועדת הכנסת.

ניר אורבך: היום יום חמישי י"ט באלול תשפ"ב, 15 בספטמבר 2022.

ניר אורבך: על סדר-היום: התפלגות סיעת ימינה, לפי סעיף 59(1) לחוק הכנסת, התשנ"ד–1994.

ניר אורבך: בפנינו בקשה של כל חמשת חברי סיעת ימינה להתפלגות בהסכמה לשתי סיעות לפי סעיף 59(1) לחוק הכנסת: סיעת ימינה, אשר תמנה את מי שהיו חברי הסיעה, למעט חבר הכנסת קארה, תמשיך לייצג את מפלגת צל"ש ובאת הכוח שלה תהיה איילת שקד.

ניר אורבך: סיעת חופש כלכלי, אשר תמנה את חבר הכנסת אביר קארה, תייצג את מפלגת שחר כלכלי חדש, והוא גם יהיה בא כוח הסיעה.

ניר אורבך: לפני שאני אקרא כמה סעיפים טכניים לגבי הנושא של מימון המפלגות – שלום, חבר הכנסת פינדרוס – כמו שאנחנו רואים, עד הרגע האחרון אנחנו מפצלים לפיצולי פיצולים את סיעת ימינה – אביר, אני חייב להגיד כמה מילים.

אביר קארה: אני רק רוצה לדעת שאני לוקח את מאירה איתי ביחד, כן?

אביר קארה: מאירה לא נשארת אצלכם.

ניר אורבך: מאירה צריכה לשמוע קודם כול את מה שאני אומר לגביה, ואז היא תחליט.

ניר אורבך: נעשה את זה פורמלי גם.

ניר אורבך: לעניין מימון מפלגות, היועצת המשפטית של הוועדה עורכת הדין ארבל אסטרחן ביקשה לציין כך, כדי שהדברים יהיו ברורים: 1.

ניר אורבך: המועד הקובע לעניין מימון הבחירות כבר חלף, ולכן אין להתפלגות השפעה עליו.

ניר אורבך: כלומר, מפלגת צל"ש, המיוצגת על ידי סיעת ימינה, תהיה זכאית לשבע יחידות של מקדמת מימון.

ניר אורבך: התפלגות שנעשית במהלך הקדנציה גם לא משפיעה על מימון הבחירות הסופי.

יצחק פינדרוס: רגע.

ניר אורבך: אחרי זה אם יהיו שאלות נענה.

ניר אורבך: 2.

ניר אורבך: לעומת זאת, ההתפלגות תפחית את המימון השוטף שישולם לסיעת ימינה, שתקבל מימון עבור ארבעה חברים במקום חמישה לשני חודשי המימון שנותרו בכנסת הנוכחית.

ניר אורבך: תקשיב, אביר, עכשיו זה רלוונטי לגביך: 3.

ניר אורבך: לעניין המימון השוטף של סיעת חופש כלכלי בכנסת הנוכחית, הסיעה מבקשת לייצג את מפלגת שחר כלכלי חדש, שחבר הכנסת קארה הוא בא כוחה הרשום ברשם המפלגות.

ניר אורבך: לעניין זה תתקיים הצבעה נפרדת אחרי ההצבעה על ההתפלגות.

ניר אורבך: בעקבות כך, ובמידה שהוועדה תאשר, הסיעה תהיה זכאית למימון שוטף.

ניר אורבך: יש לציין כי יש הוראות בחוק מימון מפלגות לעניין השתתפות סיעות שהתפלגו ומקבלות מימון בחובות המפלגה, שאת המימון שלה הפחיתו, ועניין זה ייבדק על ידי החשבות בהמשך.

ניר אורבך: לעניין מימון הצוות הפרלמנטרי, עובדי סיעה, סיעת יחיד, אינה זכאית למימון זה.

ניר אורבך: אז לפני שניתן לך, חבר הכנסת קארה, לומר כמה מילים, ונעבור להצבעה, וגם אם חבר הכנסת פינדרוס ירצה להמשיך ולחכך ידיו בהנאה לגבי מה שקורה לנו פה בסיעת ימינה, אני רוצה להגיד כמה מילים.

יצחק פינדרוס: עדיין לא נרגעתי מהנדל.

ניר אורבך: זאת כבר לא אחריות שלי.

ניר אורבך: חבר הכנסת קארה, אני חייב להגיד ברמה האישית, עכשיו כשכל אחד מאיתנו מוצא את עצמו במקום אחר, היה לי העונג לעבוד איתך בסיעה משותפת, אתה איש עם לב גדול, ואני אוהב אותך, ומאחל לך בהצלחה מכל הלב.

אביר קארה: תודה רבה.

ניר אורבך: אביר, אתה רוצה להגיד כמה מילים?

ניר אורבך: אתה יודע מה, קח את זה, זה המכתב, תציג אותו, ואז נעבור להצבעה.

אביר קארה: להציג?

אביר קארה: למה אני צריך להציג?

ניר אורבך: אתה לא צריך.

ניר אורבך: תקרא אותו.

אביר קארה: אני מכיר.

ניר אורבך: תקרא אותו בקול בשביל הפרוטוקול.

אביר קארה: "

אביר קארה: בהתאם להוראת סעיף 59(1) לחוק הכנסת ובהסכמת כל חברי סיעת ימינה, אני מבקש את אישור ועדת הכנסת להתפלגות הסיעה לשתי סיעות.

אביר קארה: 1.

אביר קארה: סיעת ימינה אשר תמנה את חברי הכנסת: נפתלי בנט, ניר אורבך, יום טוב חי כלפון ואורנה שטרקמן, ואשר תמשיך לייצג את מפלגת צל"ש, ציונות ליברלית ושוויון.

אביר קארה: באת כוח הסיעה תהיה השרה איילת שקד.

אביר קארה: 2.

אביר קארה: סיעת חופש כלכלי אשר תמנה את חבר הכנסת אביר קארה.

אביר קארה: בא כוח הסיעה יהיה חבר הכנסת אביר קארה.

אביר קארה: "

ניר אורבך: זה להצבעה הזאת.

ניר אורבך: אחר כך נצביע על הבקשה של הסיעה לייצוג מפלגה כדי שתוכל לייצג את מפלגת שחר כלכלי חדש.

ניר אורבך: חבר הכנסת פינדרוס, אתה רוצה לומר כמה מילים או שנעבור להצבעה?

יצחק פינדרוס: א.

יצחק פינדרוס: אני מנסה להבין.

יצחק פינדרוס: רק תסביר לי קודם כול מי זאת סיעת ימינה, כי אני כבר מבולבל פה לגמרי.

יצחק פינדרוס: אני מנסה להבין פה מכל השמות מי זאת סיעת ימינה.

יצחק פינדרוס: אמרת שבע יחידות, מי אלו השבע?

יצחק פינדרוס: מה זה בדיוק?

יצחק פינדרוס: אני מנסה פה לעשות לעצמי סדר.

יצחק פינדרוס: זה קודם כול.

יצחק פינדרוס: ב'.

יצחק פינדרוס: יש בקשה קודמת של סיעת ימינה שעדיין לא נידונה בוועדה, שעדיין לא אושרה בוועדה.

יצחק פינדרוס: אני מזכיר לך.

יצחק פינדרוס: של חברת כנסת שהייתה פעם גם בעשייה, איך קראו לה?

יצחק פינדרוס: ימינה.

יצחק פינדרוס: היא הייתה יושבת-ראש הקואליציה, וזה עוד לא אושר בוועדה.

ניר אורבך: היא התפטרה אז זה כבר לא רלוונטי.

יצחק פינדרוס: היא התפטרה מכוח זה שהיא לא אושרה בוועדה.

יצחק פינדרוס: אני רואה טעם לפגם שאחד כן, אחד לא.

יצחק פינדרוס: אני לא רואה פה את הנוכחות של החברים פתאום, אני לא מבין מה קרה, מה השתנה.

יצחק פינדרוס: 45 יום לפני בחירות בקשת התפצלות.

יצחק פינדרוס: בן אדם רוצה לגשת לרשימה, זכותו לגשת לרשימה.

יצחק פינדרוס: אני לא מבין באיזה טעם.

יצחק פינדרוס: שמישהו יסביר לי מה עומד מאחורי זה.

יצחק פינדרוס: שמישהו מהייעוץ המשפטי יסביר לי מה עומד מאחורי הסיפור הזה.

ניר אורבך: קודם כול לגבי ההצבעה על בקשת התפלגות של סיעת ימינה.

יצחק פינדרוס: אני רוצה להבין מה עומד מאחורי זה.

יצחק פינדרוס: אמרת שזה לא נוגע למימון מפלגות, זה לא נוגע לדיון שוטף.

ניר אורבך: קודם כול הייתה הצבעה.

ניר אורבך: חבר הכנסת פינדרוס, הנקודה הובנה.

ניר אורבך: אחד, לגבי הנושא של סיעת ימינה, מאחר שהודעתי שאני לא אמשיך לקדנציה הבאה אז אני פוטר את עצמי מהתשובה לגבי סיעת ימינה.

ניר אורבך: לגבי הנושא של מה שהיה פה בוועדה, אז הייתה פה הצבעה, והוועדה החליטה לא לאשר.

ניר אורבך: אני באופן אישי – לא הגון שאני אגיד את זה, אז אני לא אומר את זה, אבל מי שהצביע נגד לא נמצא פה.

ניר אורבך: אתה יכול לשאול מה עמד מאחורי הרציונל לא לאשר את זה.

ניר אורבך: אנחנו כרגע בבקשה של חבר הכנסת אביר קארה.

ניר אורבך: מאחר שהגיעה בקשה לוועדה אנחנו נדון בה, ונעלה את זה כרגע להצבעה.

יצחק פינדרוס: אבל תסביר לי מה המטרה.

יצחק פינדרוס: אני צריך להבין מה עומד מאחורי זה.

ניר אורבך: חבר הכנסת אביר קארה מעוניין לרוץ בבחירות הבאות במפלגה אחרת.

יצחק פינדרוס: הוא יכול לרוץ, מה הקשר?

יצחק פינדרוס: זה לא נכון.

ניר אורבך: יש פה גם עניין של מימון, וזה עיקר הרציונל מצידה של הבקשה.

יצחק פינדרוס: אבל בעניין המימון הסתיים התאריך.

ניר אורבך: אז הקראתי.

ניר אורבך: אתה רוצה שאקריא לך עוד פעם?

ניר אורבך: אני אקריא את זה עוד פעם, ברשותך, בסדר?

ניר אורבך: ”המועד הקובע" – וזה מה שאתה מתכוון – "לעניין מימון הבחירות כבר חלף, ולכן אין להתפלגות השפעה עליו.

ניר אורבך: כלומר, מפלגת צל"ש המיוצגת על ידי סיעת ימינה תהיה זכאית לשבע יחידות של מקדמת מימון.

ניר אורבך: התפלגות שנעשית במהלך הקדנציה גם לא משפיעה על מימון הבחירות הסופי.

ניר אורבך: " זה לגבי השאלה הזאת.

ניר אורבך: לעומת זאת, "ההתפלגות תפחית את המימון השוטף שישולם לסיעת ימינה" בחודשיים הקרובים.

ניר אורבך: יש להם חודשיים קרובים של מימון, באופן כזה שהיא תקבל רק ארבע יחידות מימון ולא חמש.

ניר אורבך: זה סעיף שני.

ניר אורבך: הסעיף השלישי, וזה כן הסעיף של מה כן ה-Benefit - -

יצחק פינדרוס: מה הצורך.

ניר אורבך: - - התקציבי שקורה פה בבקשת הפילוג הזאת – "לעניין המימון השוטף של סיעת חופש כלכלי בכנסת הנוכחית, הסיעה מבקשת לייצג את מפלגת שחר כלכלי חדש, שחבר הכנסת קארה הוא בא כוחה הרשום ברשם המפלגות.

ניר אורבך: " זו ההצבעה השנייה שלנו.

ניר אורבך: ואחרי ההצבעה כשנחליט שנקבל או לא את הבקשה, אם נקבל את הבקשה שלו לפילוג תהיה הצבעה נוספת על ההתפלגות, ואם נאשר לו לרוץ תחת השם "שחר כלכלי", את הייצוג של מפלגת שחר כלכלי.

יצחק פינדרוס: אז הייצוג של המימון השוטף של המפלגה בחודש וחצי הקרובים?

ניר אורבך: נכון.

יצחק פינדרוס: בעצם זה הנושא שעליו אנחנו מדברים?

יצחק פינדרוס: תסביר לי את זה.

ניר אורבך: זה הרציונל שעומד בבסיס הבקשה להתפלגות.

ניר אורבך: התשובה היא כן.

ניר אורבך: כן.

יצחק פינדרוס: זאת הפעילות השוטפת של הסיעה חופש כלכלי בחודש וחצי הקרובים?

ניר אורבך: כן, זאת המשמעות, זאת הנפקות הכלכלית.

יצחק פינדרוס: שלסיעת חופש כלכלי יש סגן שר במשרד ראש הממשלה שיכול לממן את עצמו?

יצחק פינדרוס: לא רואה לזה הצדקה.

יצחק פינדרוס: סליחה שאני אומר, לא רואה בזה הצדקה.

יצחק פינדרוס: הוא יכול להתמודד.

ניר אורבך: זוהי הנפקות הכלכלית היחידה כלפי חבר הכנסת אביר קארה.

ניר אורבך: הנפקות השנייה היא שזה מפחית את יחידות המימון בשוטף של סיעת ימינה מחמש יחידות מימון לארבע.

יצחק פינדרוס: אתה מסכים איתי שלא הצלחת להסביר לי רציונל אמיתי למה לעשות את זה?

אביר קארה: יש שתי סיבות: סיבה ראשונה היא שאם אני רץ לבד מישהו מהציבור יכול להכריז עליי כפורש.

אביר קארה: יכולים לבחור שפרשתי לפני או באיזושהי צורה אחרת.

יצחק פינדרוס: איך הגעת לזה?

אביר קארה: בדקנו את הנושא.

אביר קארה: ועדת הבחירות של הכנסת יכולה לפסול את הריצה שלי.

אביר קארה: קיבלתי אישור של חברי - - -

יצחק פינדרוס: אין דבר כזה.

יצחק פינדרוס: אין חיה כזאת.

אביר קארה: אתה אומר שאין חיה כזאת.

יצחק פינדרוס: בוא, אתה לא הראשון ולא האחרון.

יצחק פינדרוס: אני לא מוכן.

ניר אורבך: חבר הכנסת פינדרוס.

יצחק פינדרוס: אם אני רוצה לרוץ עכשיו ברשימה אחרת ויש לי עוד שלוש שעות להגיש רשימה - - -

ניר אורבך: חבר הכנסת פינדרוס.

יצחק פינדרוס: חשבתי להגיש "חרדים בוערים".

ניר אורבך: חבר הכנסת פינדרוס, אני רוצה להגיד לך משהו, אתה עכשיו מנהל - - -

יצחק פינדרוס: אמיתי.

ניר אורבך: אז אני אומר לך עכשיו אמיתי פעם אחת, ואני אומר את זה עכשיו גם כמי שזאת כנראה הישיבה האחרונה שלו בוועדת הכנסת, ורוצה לשמור על כבודה של הוועדה.

ניר אורבך: שיקול הדעת של הח"כים בדרך כלל בשאלות כאלה הוא מאוד מוגבל ומצומצם על פי התקנון.

יצחק פינדרוס: ראיתי את זה בהצבעה הקודמת.

ניר אורבך: בתקנון כתוב: ועדת הכנסת תאשר.

יצחק פינדרוס: ראיתי את זה בהצבעה הקודמת.

ניר אורבך: זה נפרץ פעם ראשונה בהצבעה הקודמת.

יצחק פינדרוס: יפה.

יצחק פינדרוס: אז זה ייפרץ גם היום.

ניר אורבך: בסדר גמור.

ניר אורבך: ואחרינו המבול.

ניר אורבך: בעיני זה חוסר אחריות.

ניר אורבך: אני אומר את זה עכשיו כמי שכבר אין לו עניין, ובאמת שאין לי עניין.

יצחק פינדרוס: ראיתי את זה.

ניר אורבך: זה חוסר אחריות.

ניר אורבך: אין לי עניין, גם לא היה לי פעם קודמת.

יצחק פינדרוס: ראיתי גם לפני חודש מה היה.

ניר אורבך: לפני חודש ראית גם מה הצבעתי.

ניר אורבך: אז עכשיו נמשיך את מה - - -

יצחק פינדרוס: זה לא אישי, אבל הוועדה הצביעה נגד.

יצחק פינדרוס: שם זה באמת פגע במישהו.

יצחק פינדרוס: שם זה באמת פגע, ופה זה לא פגע באף אחד.

ניר אורבך: נמשיך את מה שהיה בכנסת הקודמת, ונעשה כי עשו שם, אז נעשה גם פה.

אביר קארה: אני רוצה התייעצות סיעתית.

יצחק פינדרוס: אתה לא חבר ועדה, אתה לא יכול לבקש התייעצות.

ניר אורבך: אז אני מבקש התייעצות סיעתית.

ניר אורבך: נצא ונחזור בשעה 16:02.

ניר אורבך: אני מחדש את הישיבה.

ניר אורבך: אורנה, ברוכה הבאה.

יצחק פינדרוס: היא לא הושבעה בכנסת, במליאה, היא לא יכולה להצביע.

יצחק פינדרוס: היא לא הצהירה אמונים, ורק על זה יגישו עתירה.

נועה בירן-דדון: יצחק, היא יכולה להצביע.

נועה בירן-דדון: ארבל איתנו, היועצת המשפטית של הוועדה, היא אומרת שהיא יכולה להצביע.

אביר קארה: שהוא לא יעשה עתירה.

אביר קארה: למה שהוא יעשה עתירה?

אביר קארה: גם היא וגם גינזבורג, שיהיה רוב מוחלט.

אביר קארה: ניר, אתה לא רוצה שיהיה פה רוב מוחלט לאירוע?

ניר אורבך: לא, לא, אני לא רוצה.

ניר אורבך: יש לי ייעוץ משפטי, הם הבוסים המשפטיים שלי, אני לא שומע שום דבר אחר, ומי שרוצה שיגיש ערעור.

ניר אורבך: אני מחדש את הישיבה.

ארבל אסטרחן: היא אחת ממגישות הבקשה.

ארבל אסטרחן: כמו שהיא יכולה להגיש בקשה, היא יכולה להצביע על הבקשה.

ניר אורבך: בסדר גמור, תודה.

נועה בירן-דדון: תודה על ההבהרה.

ניר אורבך: אני מחדש את הישיבה.

ניר אורבך: אנחנו עוברים כעת להצבעה.

אביר קארה: הינה, איתן גם.

ניר אורבך: זה לא משנה.

אביר קארה: שהוא לא יוכל לעשות עתירה.

ניר אורבך: אביר, זה לא משנה.

אביר קארה: נשאיר אותו עד הרגע האחרון, הוא גם יעשה לנו - - -

ניר אורבך: לא משנה.

איתן גינזבורג: אנחנו עכשיו בבחירות, לא צריך להתפלג.

יצחק פינדרוס: זה מה שאני אמרתי לו, זה סתם.

ניר אורבך: חברים, נו.

ניר אורבך: איתן, תודה רבה.

ניר אורבך: חבר הכנסת גינזבורג, חבר הכנסת בליאק, תודה.

אביר קארה: יש פה ייעוץ משפטי.

ניר אורבך: צוהריים טובים.

ניר אורבך: חברת הכנסת אורנה שטרקמן, אני מקדם אותך בברכה.

אורנה שטרקמן: תודה רבה.

ניר אורבך: ואני מאחל לך שהקדנציה שלך תהיה מלאה ותמצי את כל מה שאת רוצה.

ניר אורבך: אני עובר כרגע להצבעה על בקשת ההתפלגות של סיעת ימינה – מי בעד?

ניר אורבך: ירים את ידו.

ניר אורבך: בעד – 4

ניר אורבך: נמנעים – אין

ניר אורבך: אנחנו נעבור כעת לבקשה נוספת.

יצחק פינדרוס: רוויזיה.

ניר אורבך: רוויזיה.

ניר אורבך: אנחנו ב-16:36 נעשה את הרוויזיה.

- דדון: אי-אפשר להעביר הצבעה.

ניר אורבך: אי-אפשר, אז נעשה את ההצבעה השנייה.

איתן גינזבורג: למה?

איתן גינזבורג: מה היא קשורה?

- דדון: כי זה תלוי אחד בשני.

ניר אורבך: בסדר, אז ב-16:36 תהיה רוויזיה.

ניר אורבך: הנושא הבא זה אישור ייצוג סיעת שחר כלכלי חדש.

ניר אורבך: ב-16:36 אנחנו חוזרים לפה לרוויזיה.

ניר אורבך: אני מחדש את הישיבה.

ניר אורבך: הנושא הראשון זאת הרוויזיה של חבר הכנסת פינדרוס.

ניר אורבך: חבר הכנסת פינדרוס, בבקשה.

יצחק פינדרוס: אני רוצה קצת להסביר למה אני דורש רוויזיה.

יצחק פינדרוס: מה שמתברר מבין הדברים, כי ניסיתי להבין, באמת שניסיתי להבין, ואתה אפילו ניסית להסביר את זה קצת, הייתי אומר בכעס.

יצחק פינדרוס: ניסיתי להבין את מה שעומד מאחורי זה, ובסוף הסעיף היחידי שהצלחתי להבין זה מימון הסיעה החדשה בכנסת ב-45 הימים הקרובים.

יצחק פינדרוס: עכשיו אני מזכיר לך שלסיעה החדשה הזאת אין נציג בכנסת, יש לה סגן שר במשרד ראש הממשלה במשרה מלאה בערב בחירות, 45 יום, והיא צריכה מימון לסיעה בכנסת.

יצחק פינדרוס: אתה מתאר לעצמך שאף אחד מהסיעה הזאת, שאין לה חבר כנסת, לא יהיה בכנסת – אתה מתאר לעצמך את זה לבד – חוץ מהגשת הרשימות, הפעולה הטכנית הזאת.

יצחק פינדרוס: אני באמת לא מצליח להבין.

יצחק פינדרוס: אתה יודע, חשבתי עם חשב הכנסת על כל מיני דברים, ראיתי שהוא כל כך לחוץ מהתקציב, והוא מחזיק אותו.

יצחק פינדרוס: מה הסיפור?

יצחק פינדרוס: למה סיעה לא קיימת בכנסת צריכה פתאום מימון סיעות?

יצחק פינדרוס: מה קרה?

אביר קארה: למה אתה צריך מיליון ו-630,000?

אביר קארה: בתור חבר כנסת לקבל מימון?

אביר קארה: למה אתה צריך לקבל?

אביר קארה: על מה?

יצחק פינדרוס: אני אגיד לך, כי אני יושב פה בוועדה כבר יומיים.

אביר קארה: על מה אתה צריך לקבל?

אביר קארה: אני אגיד לך למה, כי אתה טוחן כל דבר לעצמך.

יצחק פינדרוס: אני לא סגן שר.

ניר אורבך: אביר, אביר.

אביר קארה: אני סגן שר וחבר כנסת, הייתי בכל הוועדות.

יצחק פינדרוס: אני לא סגן שר על כלום.

אביר קארה: הגעתי כל ערב, כל יום, לא יצאתי מפה לא בנורבגי, ולא בשום שיטה אחרת.

יצחק פינדרוס: לא מה הגעת, אני מדבר כרגע על מימון מפלגה.

אביר קארה: עבדתי מאוד קשה בשנה האחרונה.

יצחק פינדרוס: אני מדבר כרגע על מימון מפלגה.

אביר קארה: ואתה מקבל מיליון ו-630,000, יש לך בעיה?

ניר אורבך: אביר, אביר, אביר.

אביר קארה: יש לך בעיה עם יחידת מימון של 100,000 שקלים.

יצחק פינדרוס: במקום - - -

אביר קארה: יש לכם תרבות של שנור.

יצחק פינדרוס: במקום שיהיה פה דיון - - -

ניר אורבך: שנייה, חבר הכנסת - - -

אביר קארה: חיים על חשבון אחרים.

אביר קארה: כל מה שמפריע לך - - -

יצחק פינדרוס: מי שחי על חשבוננו זה אתה.

אביר קארה: כל מה שיכול להפריע לך - - -

ניר אורבך: לא, סליחה, סליחה, סליחה, אביר, אני קורא אותך לסדר פעם ראשונה.

אביר קארה: הדבר היחיד שיכול להפריע לך זה שאנחנו נוכל להצביע.

יצחק פינדרוס: זה לא יעזור לך אפילו בקול אחד.

אביר קארה: אנחנו נוציא את הציבור שאתה הכרחת במשך - - -

יצחק פינדרוס: זה לא יעזור לך אפילו בקול אחד.

אביר קארה: את הציבור שלך אתה שם בנבערות ובעוני.

יצחק פינדרוס: יראה הציבור באיזה איש הזוי - - -

ניר אורבך: חברים, חברים.

ניר אורבך: קריאה שנייה.

יצחק פינדרוס: באיזה איש הזוי ומפלגה הזויה - - -

ניר אורבך: אביר, עוד שנייה בקריאה שלישית.

ניר אורבך: חבר הכנסת פינדרוס, סליחה רגע אחד.

ניר אורבך: אביר, חבר הכנסת קארה, כנראה שזה הדיון האחרון של הוועדה.

ניר אורבך: בוועדה הזאת זאת פעם ראשונה שאתה מופיע, אנחנו לא מתפרצים אחד לדברי השני.

ניר אורבך: הוא ידבר גם אם זה מרגיז.

ניר אורבך: ולפעמים הוא מרגיז, אני מודה.

ניר אורבך: אנחנו נחכה עד הסוף, נשמע מה שיש לו להגיד, ואחר כך נגיב.

אביר קארה: מעשים שבין אדם לחברו.

ניר אורבך: סליחה, סליחה.

אביר קארה: בושה וחרפה.

ניר אורבך: רגע אחד, אני אתן לך להגיב.

ניר אורבך: אבל אם אתה תתפרץ אני אאלץ להוציא אותך.

ניר אורבך: חבר הכנסת פינדרוס, בבקשה.

יצחק פינדרוס: במקום שהדיון יהיה בוועדת הכנסת, דיון ענייני, סיעה שהתפרקה לגמרי והיא כבר לא מתפקדת כסיעה, היה צריך להוריד לה בכלל את מימון המפלגות.

יצחק פינדרוס: לא את מימון הבחירות, אני מדבר על מימון מפלגות על פעילות בכנסת.

יצחק פינדרוס: הוא קצת התבלבל וערבב בין מימון מפלגות לזה.

יצחק פינדרוס: מימון פעילות בכנסת, אין כזאת סיעה, היא לא קיימת, היא לא תוססת, היא לא רלוונטית, היא לא פועלת פה בתוך הבניין.

יצחק פינדרוס: במקום להוריד לה עכשיו לחודשיים האלה את המימון, אז לא, הולכים לפצל את זה לעוד סיעה כמו שאמרתי, שאין לה חבר כנסת, אין לו איפה להופיע בוועדות.

יצחק פינדרוס: אני לא רואה אותו בוועדות כרגע כי אין ועדות.

יצחק פינדרוס: ולבוא בדיוק לדבר הזה, אני חושב שזה לא נכון, ולכן אני חושב שצריך לפתוח את הדיון הזה מחדש.

ניר אורבך: בסדר גמור.

ניר אורבך: רק אעיר כדי שיובן.

ניר אורבך: אנחנו לא פותחים פה תקציב חדש הרי, כי זאת יחידה שמגיעה לסיעה על חשבון סיעה קיימת, על חשבון סיעת ימינה.

ניר אורבך: זה לא משק סגור.

יצחק פינדרוס: אתה מתכוון שהסיעה לא קיימת.

ניר אורבך: זה לא משק סגור.

ניר אורבך: אגב, גם לא ראיתי את הסיעות האחרות מקיימות פה ישיבות סיעה, בטח לא לקראת החודש וחצי הקרובים.

ניר אורבך: הפוך, דווקא הייתי מצפה ממי שלא התפרק שיעשה משהו קבוע פה, ואני לא רואה את זה.

ניר אורבך: חבר הכנסת קארה, אתה רוצה להגיב?

ניר אורבך: אבל באמת בקצרה ובמתינות, והכול בסדר.

אביר קארה: לא.

ניר אורבך: נעבור עכשיו להצבעה.

ניר אורבך: מי בעד הרוויזיה?

ניר אורבך: ירים את ידו.

ניר אורבך: מי נגד?

ניר אורבך: בעד – 1

ניר אורבך: נמנעים – אין

ניר אורבך: הרוויזיה נפלה.

ניר אורבך: תודה רבה, חבר הכנסת פינדרוס.

יצחק פינדרוס: תודה.

ניר אורבך: אנחנו עוברים להצבעה השנייה.

ניר אורבך: חבר הכנסת פינדרוס, אתה לא רוצה להשתתף איתנו?

ניר אורבך: נעשה את זה מהר.

אביר קארה: מאוד רוצים שתשתתף.

ניר אורבך: הבקשה השנייה היא: סיעת חופש כלכלי מבקשת לייצג את מפלגת שחר כלכלי חדש.

ניר אורבך: נצביע כעת.

ניר אורבך: מי בעד הבקשה?

ניר אורבך: ירים את ידו.

ניר אורבך: בעד – 2

ניר אורבך: נמנעים – אין

ניר אורבך: הבקשה התקבלה ברוב קולות.

ניר אורבך: תודה רבה לכם.

ניר אורבך: בהצלחה.

אביר קארה: אלו שתי הצבעות על שני הדברים?

ניר אורבך: חבר הכנסת קארה, יש פה ייעוץ משפטי מדויק.

ניר אורבך: אל תדאג, הכול בסדר.

אביר קארה: תודה רבה.

אביר קארה: חבר הכנסת אורבך, תודה רבה.

אביר קארה: תודה רבה, חברת הכנסת אורנה שטרקמן.

ניר אורבך: תודה לכם.

ניר אורבך: תודה, ובהצלחה לכולם.

ניר אורבך: אני נועל את ישיבת ועדת הכנסת.